[bookmark: _GoBack]Hapet thirrje për aplikim në Javën Ndërkombëtare të Stafit Erasmus+, Rumani
Universiteti i Craiovës fton stafin e universiteteve partnere të marrin pjesë në Samitin Ndërkombëtar të Arsimit të Lartë – Bashkimi i Aftësive në Veprim: Inteligjenca Artificiale, Ndërkombëtarizimi dhe e Ardhmja e Arsimit të Lartë Evropian, i cili përfshin edhe Javën Ndërkombëtare të Stafit Erasmus+, që do të zhvillohet në Craiova, Rumani, në datat 14 deri më 18 shtator 2026.
Samiti do të mbledhë drejtues universitetesh, akademikë, studiues, hartues politikash, përfaqësues të Aleancave Evropiane të Universiteteve, profesionistë të Erasmus+ dhe specialistë të marrëdhënieve ndërkombëtare nga Evropa dhe më gjerë, me qëllim shkëmbimin e ideve, forcimin e partneriteteve dhe kontributin në formësimin e së ardhmes së arsimit të lartë.
I frymëzuar nga prioritetet e Komisionit Evropian mbi Unionin e Aftësive (Union of Skills), programi i këtij viti do të shqyrtojë mënyrat se si universitetet mund të përgatisin brezat e ardhshëm përmes inovacionit, inteligjencës artificiale, bashkëpunimit ndërkombëtar dhe partneriteteve strategjike.
Samiti do të trajtojë tema kyçe si:
· Inteligjenca artificiale në arsimin e lartë;
· Strategjitë e ndërkombëtarizimit dhe angazhimit global;
· E ardhmja e aleancave universitare evropiane (ACROSS);
· Diploma evropiane dhe mikrokredencialet;
· Inovacioni dhe mobiliteti Erasmus+;
· Ndërtimi i partneriteteve të qëndrueshme ndërkombëtare;
· E ardhmja e arsimit të lartë evropian.
Pjesëmarrësit do të përfitojnë nga një program dinamik që kombinon fjalime, panele tematike diskutimi, workshope ndërvepruese, Javën Ndërkombëtare të Stafit Erasmus+, sesione rrjetëzimi, takime për ndërtimin e partneriteteve dhe një Ekspozitë Ndërkombëtare, ku universitetet do të prezantojnë projektet, programet dhe mundësitë e tyre të bashkëpunimit.
Përtej programit akademik, Samiti do të ofrojë gjithashtu një mundësi unike për të zbuluar kulturën dhe mikpritjen e rajonit të Oltenias, përmes aktiviteteve sociale dhe të rrjetëzimit, duke përfshirë:
· Eksperiencën e rrjetëzimit në Danub;
· Vizitë në Qendrën Universitare Drobeta-Turnu Severin;
· Vizitë në kampusin e Universitetit të Craiovës;
· Degustim të verërave rumune;
· Tur në Craiova;
· Darkën Gala të Samitit.
Ju lutem dërgoni CV-në dhe letrën e motivimit në tkita@unkorce.edu.al brenda datës 27 korrik 2026. 
Ju mirëpresim!

